Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 307

5. Az ismeretek ellenőrzési rendszere Az 5. számú melléklet 5. pontjában foglaltak figyelembevételével — kötelező szigorlati tárgy a zeneelmélet is, — a szakdolgozat tárgya a hallgató tanulmányaival összefüggő tárgykörökből választott hangszertörténeti, zenepedagógiai, zenetörténeti vagy módszertani téma, — a diplomahangversenyen a hallgató különböző stílusú és műfajú műveket ad elő, melyek közül az egyik kamaramű, számot adva hangszertechnikai felkészültségéről, formáló készségéről, stílusismeretéről. RÉGIZENETANÁR, KAMARAM ŰVÉSZ SZAKOK A régizenetanár, kamaraművész szakok — a csembaló, a barokkhegedű, a barokkgordonka, a viola da gamba, a blockflöte, a barokkfuvola, a barokkoboa, a barokkfagott, a cornetto, a naturtrombita, a naturkürt, a barokkharsona, a barokkének, valamint a lanttanár, kamaraművész szak — sajátos képesítési követelményeinek értelmezésekor az alábbi egységes szövegben a dőlt betűs hangszer szó rendre a felsorolt konkrét hangszerek nevével helyettesítendő.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes